*****

ΚΑΝΟΝΙΣΜΟΣ (ΕΟΚ) αριθ. 2043/81 ΤΗΣ ΕΠΙΤΡΟΠΗΣ

της 20ής Ιουλίου 1981

περί τροποποιήσεως του κανονισμού αριθ. 225/67/ΕΟΚ «περί λεπτομερειών προσδιορισμού της τιμής της διεθνούς αγοράς για τους ελαιούχους σπόρους»

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 3454/80 (2),

τον κανονισμό αριθ. 115/66/ΕΟΚ του Συμβουλίου της 6ης Ιουνίου 1967 περί καθορισμού των κριτηρίων για τον προσδιορισμό της τιμής της διεθνούς αγοράς των ελαιούχων σπόρων καθώς και του τόπου διελεύσεως στα σύνορα (3), όπως τροποποιήθηκε από τον κανονισμό (ΕΟΚ) αριθ. 2917/80 (4), και ιδίως το άρθρο 7,

Εκτιμώντας:

ότι ο κανονισμός αριθ. 225/67/ΕΟΚ της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1744/80 (6), καθόρισε τα έξοδα μεταποιήσεως των κραμβόσπορων, γογγυλόσπορων και ηλιανθόσπορων που πρέπει να λαμβάνονται υπόψη κατά την εφαρμογή των άρθρων 2 και 6 του κανονισμού αριθ. 115/67/ΕΟΚ· ότι, επειδή τα έξοδα αυτά έχουν αυξηθεί έκτοτε, πρέπει να τροποιηθούν τα ποσά που ορίζονται από τα άρθρα 5 και 8 του κανονισμού αριθ. 225/67/ ΕΟΚ·

ότι το άρθρο 3 του κανονισμού αριθ. 225/67/ΕΟΚ προβλέπει ότι, στην περίπτωση που οι προσφορές και οι τιμές αφορούν ποιότητα άλλη από εκείνη του ποιοτικού τύπου για την οποία έχει καθορισθεί η ενδεικτική τιμή, το ποσό αυτής προσαρμόζεται σύμφωνα με τους συντελεστές ισοδυναμίας που περιλαμβάνονται στο παράρτημα·

ότι οι ποσότητες των κραμβόσπορων, γογγυλόσπορων και ηλιανθόσπορων, που πραδίδονται από τις κύριες τρίτες χώρες παραγωγής, παρουσιάζουν ορισμένες διαφορές σε σχέση με τις ποιότητες που λαμβάνονται υπόψη για τον καθορισμό των συντελεστών ισοδυναμίας που ισχύουν την παρούσα στιγμή για τους σπόρους προελεύσεως των χωρών αυτών· ότι πρέπει να καθορισθούν αυτοί οι συντελεστές ισοδυναμίας που λαμβάνουν υπόψη τη νέα κατάσταση·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός αριθ. 225/67//ΕΟΚ τροποποιείται ως ακολούθως:

1. Στο άρθρο 5, το ποσό των «3,4 ECU», που αναφέρεται υπό α, και το ποσό των «4,0 ECU», που αναφέρεται υπό β, αντικαθίστανται, αντίστοιχα, από τα ποσά των «3,9 ECU» και «4,6 ECU».

2. Στο άρθρο 8 πράγραφος 1 πρώτη περίπτωση, τα ποσά «3,4 ECU» και «4,0 ECU» αντικαθίστανται, αντίστοιχα, από τα ποσά των «3,9 ECU» και «4,6 ECU».

3. Στο άρθρο 8 τρίτη περίπτωση, το ποσό των «2,6 ECU» αντικαθίσταται από το ποσό των «3,0 ECU».

4. Ο πίνακας του παραρτήματος του κανονισμού αριθ. 225/67/ΕΟΚ αντικαθίσταται από τον ακόλουθο πίνακα:

(ECU/100 χγρ)

1.2,3 // // // // Συντελεστής ισοδυναμίας

// 1.2.3 // // Ποσό που αφαιρείται

από την τιμή // Ποσό που προστίθεται

στην τιμή // // // // Α. Κραμβόσποροι και γογγυλόσποροι // // // - Καναδικής προελεύσεως // 0,677 // // - Άλλων τρίτων χωρών // 0,597 // // Β. Ηλιανθόσποροι // 0,282 // // // //

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 20ή Ιουλίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Ιουλίου 1981.

Για την Επιτροπή

Ο Πρόεδρος

Gaston THORN

(1) ΕΕ αριθ. 172 της 30. 9. 1966, σ. 3025/66.

(2) ΕΕ αριθ. L 360 της 31. 12. 1980, σ. 16.

(3) ΕΕ αριθ. 111 της 10. 6. 1967, σ. 2196/67.

(4) ΕΕ αριθ. L 304 της 13. 11. 1980, σ. 3.

(5) ΕΕ αριθ. 136 της 30. 6. 1967, σ. 2919/67.

(6) ΕΕ αριθ. L 171 της 4. 7. 1980, σ. 12.